**ΠΑΝΕΛΛΗΝΙΟ ΣΩΜΑΤΕΙΟ ΕΡΓΑΖΟΜΕΝΩΝ VODAFONE-ΠΑΝΑΦΟΝ**(Αρ. Απόφασης Πρωτοδικείου: 5215/2008)

Αρ. Πρωτοκόλλου: 63/2015

Αθήνα, 19 Οκτωβρίου 2015

**ΣΥΝΑΝΤΗΣΗ ΤΟΥ ΣΩΜΑΤΕΙΟΥ ΜΕ ΤΗΝ ΔΙΟΙΚΗΣΗ ΤΗΣ VODAFONE**

**ΓΙΑ ΤΗΝ ΑΝΑΝΕΩΣΗ ΤΗΣ ΕΠΙΧΕΙΡΗΣΙΑΚΗΣ ΣΥΛΛΟΓΙΚΗΣ ΣΥΜΒΑΣΗΣ ΕΡΓΑΣΙΑΣ**

Συνάδελφοι,

Την Παρασκευή 16 Οκτωβρίου πραγματοποιήθηκε συνάντηση του ΔΣ του Σωματείου μας με τους εκπροσώπους της Διοίκησης της εταιρείας με βασικό θέμα την ανανέωση τηςΕπιχειρησιακής Συλλογικής Σύμβασης Εργασίας (ΕΣΣΕ).

Υπενθυμίζουμε ότι η τελευταία συλλογική σύμβασή μας είχε υπογραφεί το 2013 και ίσχυε για ένα χρόνο, δηλαδή μέχρι τον Μάρτιο του 2014.

Οι εκπρόσωποι της Διοίκησης κάνοντας χρήση της καραμέλας της «γενικότερης κατάστασης» στην αγορά,χωρίς όμωςσυγκεκριμένα δεδομένα, έφεραν ωςαντιπρόταση την ανανέωση της ΕΣΣΕ ως έχει, με τους ίδιους όρους της τελευταίαςΣυλλογικής Σύμβασης, δηλαδή αυτής της περιόδου 2013-14, χωρίς την αποδοχή καμιάς από τις προτάσεις του Σωματείου, επιχειρώντας να κλείσουν ουσιαστικά τις διαπραγματεύσεις.

Η πρότασή τους προβλέπει:

- **Διατήρηση των βασικών μισθών και των επιδομάτων**, όλων των μισθολογικών κατηγοριών που προέβλεπε η ΕΣΣΕ2013-2014 (γάμου, τέκνων, σπουδών).

- **Διατήρηση του ημερήσιου επιδόματος σίτισης** του 1 ευρώ.

- **Διατήρηση των καταβαλλομένων μισθών** για όλους τους εργαζόμενους.

Στην τοποθέτηση τους χαρακτήρισαν την υπάρχουσα ΕΣΣΕ ως αρκετά «πλούσια», επί της ουσίας προσπαθώνταςνα αιτιολογήσουν την πρόταση που είχαν μόλις αναφέρει. Στις τοποθετήσεις–ερωτήσειςμας για την μη επαναφορά των επιδομάτων ξένης γλώσσας, τηλεφωνικής εξυπηρέτησης και διαχείρισης ταμειακών λαθών, τα οποίαήδη παρέχονται ως οικειοθελή παροχή, η απάντηση μετά από διάφορες υπεκφυγές ήταν πως «ίσως υπό πολλές προϋποθέσεις και σε μια εξαιρετική περίπτωση μπορεί και να χρειαστεί να ταανακαλέσουμε».

Επίσης για την μη επαναφορά των κλιμακίων ωρίμανσης, έφεραν ως δικαιολογία την Πράξη Υπουργικού Συμβουλίου (ΠΥΣ) του Φεβρουαρίου του 2012, εφαρμοστικό μέτρο του Μνημονίου 2. Κάτι που δεν είναι υποχρεωτικό, αλλά που επιτρέπει στους εργοδότες να παγώσουν/μειώσουν τους μισθούς.

Όμως για πρώτη φορά σε συζήτηση διαπραγματεύσεων για την ΕΣΣΕ οι εκπρόσωποι τηςΔιοίκησης έβαλαν στο τραπέζι το θέμα του προσωπικού ασφαλείας, χωρίς αυτό να έχει τεθείποτέ ξανά, όλα τα προηγούμενα χρόνια, σε τέτοια συζήτηση.Προφανώς η διοίκηση με μια πρόταση–παγίδα για το προσωπικό ασφαλείας, επιχειρεί να ακυρώσει στηνπράξη την απεργία, δείχνοντας τι είναι αυτό που στ’αλήθεια την ανάγκασε να καθίσει στο τραπέζι των διαπραγματεύσεων: οι κινητοποιήσεις και οι απεργίες μας.Τους ξεκαθαρίσαμε πως δεν δεχόμαστε αυτούς τους όρους και πως για εμάς η συζήτηση για την ΕΣΣΕ δεν σχετίζεται με κάτι τέτοιο.

Όπως διευκρινίστηκεη σύμβαση αυτή, όπως είναι λογικό, θα αφορά καιτους συναδέλφους που προέρχονται από την HellasOnline, με την ολοκλήρωση της μεταφοράς τους στηνVodafone (προβλέπεται να γίνει μέχρι τις 31/3/2016), διατηρώντας την προϋπηρεσία τους.

Στην συνάντηση ζητήσαμε να δοθεί και στους επινοικιαζόμενους συναδέλφους μας, (δηλαδή αυτούς που κάνουντην ίδια δουλειά με εμάς αλλά μέσω εταιρειών επινοικίασης και αμείβονται πολύ χαμηλότερα) το ημερήσιο επίδομα σίτισης του 1 ευρώ, κάτι που η Διοίκηση αρνήθηκε πάλι κάνοντας λόγο για οικονομική αδυναμία. Αξίζει να αναφέρουμε εδώ πως λίγα λεπτά νωρίτερα μας παρουσίαζε το πόσο καλή διοίκηση είναι, επειδή φέτος έδωσε νέες τηλεφωνικές συσκευές στους συναδέλφους που κάνουν χρήση εταιρικών συνδέσεων, το κόστος των οποίων κατά το μεγαλύτερο μέρος καλύπτει το κόστοςτου ημερήσιου επιδόματοςσίτισης που ζητούμε.

Στο περιθώριο της συνάντησης ζητήσαμε την λειτουργία 2 νέωνδρομολογίωνγια την μεταφορά των εργαζομένων από το ΗΣΑΠ Μοσχάτου στο κτίριο του Κηφισού, κάτι για το οποίο μας είπαν πως θα το εξετάσουν και θα έχουμε απάντηση μέχρι το τέλος Νοεμβρίου.

Συνάδελφοι, μετά από 1,5 χρόνο χωρίς ΕΣΣΕ και αφού η Διοίκηση δεν κατάφερε να περάσει την παρέμβαση της στην λειτουργία του Σωματείου μας, όπως επιχείρησε να κάνειμε διάφορους τρόπους και προσχήματα, μετά από 3 επιτυχημένες απεργίες και την σταθερότητα στη στάση μας, η Διοίκηση υποχρεώθηκενα καθίσει στο τραπέζι των διαπραγματεύσεων για την ΕΣΣΕ.

Θεωρούμε ότι η πρόταση για τη ανανέωση της ΕΣΣΕ για έναν χρόνο με τους παραπάνω όρους, μετά την υπογραφή και του Μνημονίου 3, σε μια περίοδο εξάπλωσης των ατομικών συμβάσεων και μαζικών μειώσεων μισθών στον ιδιωτικό και δημόσιο τομέα είναι κάτι σημαντικό και οφείλεται στους αγώνες όλων μας, του Σωματείου μας.

Με βάση αυτά στην **Γενική μας Συνέλευση την Τετάρτη 21 Οκτωβρίου (Χαλάνδρι, PressRoom)**καλούμαστε να αποφασίσουμε για συγκεκριμένα και πολύ κρίσιμα θέματα που μας αφορούν όλους. Γι’ αυτό το λόγο είναι απαραίτητη η συμμετοχή σας σε αυτήν.

**ΠΑΝΕΛΛΗΝΙΟ ΣΩΜΑΤΕΙΟ ΕΡΓΑΖΟΜΕΝΩΝ VODAFONE-ΠΑΝΑΦΟΝ**